Kaapstad doen stappe teen oproerige sport-ondersteunersIvan Meyer, die Wes-Kaapse LUR van sport, het streng maatreëls voorgestel om oproerige sport-ondersteuners in toom te hou. Meyer het onder andere voorgestel dat daar voortaan meer veiligheidswagte by rugbywedstryde aangestel moet word en dat oproerige ondersteuners vir ŉ jaar lank van byeenkomste verbied moet word, het die Cape Argus Donderdag berig. Hy wil ook hê dat kringtelevisiekameras voortdurend die skare moet monitor op te tree voor konfrontasies plaasvind. Talle mense het oor sommige ondersteuners se optrede tydens Saterdag se Super 15-wedstryd tussen die Crusaders en Stormers by Nuweland gekla. Oregan Hoskins, SA Rugby se president, het gesê die minagting vir die Stormers-ondersteuners van Nieu-Seelandse ondersteuners het ‘n vlak van “uiterste misbruik en minagting” bereik. “Ek kan nie verklaar waarom ŉ groep volgelinge van die Kaap verkies om Nieu-Seeland-spanne te ondersteun nie. Hulle het ook verskeie spelers soos Gio Aplon, Juan de Jongh en Siya Kolisi toegesnou toe hulle uit die bus geklim het,” het Hoskins gesê. – Sapa